Millise kindlustusfirma kasuks olete otsustanud kui reisite Phuketisse? Lisaks meditsiiniabile, kindlasti tuleks võtta ka reisitõrge ja vist ka pagasi? Mida targad soovitate? Ja mis see maksma on läinud?
Kindlustus on oluline sõlmida sama aegselt reisi välja ostmisega, et kõik riskid oleks kaetud. Tõrke puhul tuleb arvestada, mis on mõeldav lisanduv kulu ja selle järgi valida kattemäär - mitte selle järgi, mis piletid maksid. Enamus krediitkaardi kindlustusi ei kata plaaniliste reisigraafikute muudatuste ja tühistamisega seonduvaid kulusid (lennufirma ise ütleb, et muuda kuupäevi või saate kõik raha tagasi). Plaaniline muudatus on selline, mis on toimunud enam kui kaks nädalat enne lendu. Oletades, et planeeritud reis hetkel on kahe nädalane oleks näiteks Salva hind ca EUR 80/reisija - katted tervis EUR 100 000, tõrge EUR 1 440, pagas EUR 640. Tõrke ja tervise all on kaetud ka looduskatastroofi ja terrorismiga seonduvad riskid.
Kallid reisihuvilised. Ma soovitan siiralt teil enne reisile minemist teha kindlaks, mida teie kindlustusfirma teile hüvitab, kui peaks ka tegelikult seda firmat vaja minema. Uurisin nüüd SEB kuldkliendile pakutavat reisikindlustust. Ei vasta tõele see, et kõik summad tabelis on ühe inimese kohta. Tingimused on muutunud. Telefonis rääkisin pikalt ja laialt konsultandiga ja ta seletas, et (https://www.seb.ee/kindlustus/varakindlustus/reisikindlustus#huvitise-piirmaar) kuni reani "surmajuhtumikindlustus" on kindlustusjuhtumi korral võimalik maksimumäär inimese kohta. Edasi aga pere kohta kokku st kui minu sõlmitud kindlustuslepingule on märgitud perena juurde ka mees ja lapsed ja me kõik läheme reisile. St kui mul nüüd pere 4 inimest ja mul plaan Taisse minna ja lennupiletid ostetud ning peaks tekkima reisitõrge, siis maksimum, mis ma hüvitisena seoses reisitõrkega saan, on 2000 eurot kokku. Kui lennupiletid maksavad 2500 eurot perele, siis üle 2000 euro ei kompenseerita. Kui perega minna, siis tuleb ikkagi hoolikalt vaadata neid krediitkaardiga jms kaartidega pakutavaid kindlustustingimusi.
oh, tänan lillekke, mul just SEB kuld ja vaatan, et näiteks siis lennuki hilinemine või pileti vahetus s.h lennust maha jäämine 150 pere kohta?????? mida toredat uudist, peab võtma lisakindlustuse vist
jettemaria, ei ole nii, see on ju reisitõrge ja 2000. Mul endal oli just kindlustusjuhtum, kõik maksti kenasti kinni, ka taksosõit öösel Stokist Arlandale.
Loomulikult tuleb arvestada, et kui mingi jama on, siis tuleb ise ka leida mingi soodsaim lahendus, vaevalt et enamusel mingeid tuhandeid reisil kohe taskust võtta on, esialgsed kulutused tuleb ikka ise teha algul.
PS lilleke, kui sul jääb reisile minemata ja pileteid üldse ei kasuta, siis 2000 piisab täiesti, et su 2500 piletid kinni maksta, sest lennujaamamaksud pead niikuinii ise tagasi küsima. Tõsi küll kui hotellide raha on tagastamatu, siis ei pruugi välja tulla kui pikk reis kõik makstud, aga kui kindlustus sõlmida peale piletite ostu, siis ei pruugit niikuinii kinni makst pileteid. Kaardikindlustuse eelis ongi, et sul on aasta ringi kindlustus peal ja kui kasvõi 3 kuud enne reisi juhtub operatsioon kellegil või miskit, siis saad kõigi raha tagasi.
Valin ka ise praegu reisikindlustust ja tekkis selline küsimus, et kui on reisitõrke tingimustes kirjas:
" regulaarliini sõiduki mitteväljumine liiklusõnnetuse, tehnilise rikke või ilmastikuolude tõttu; "
Kas see REGULAARLIIN tähendab ka lennuliini. Näiteks iga päev väljuv Tallinn - Varssav lend? Et kui see peaks näiteks ära jääma või drastiliselt hilinema, siis hüvitatakse sellest tulenevad kahjud?
Või on seal pigem mõeldud õigeks ajaks lennujaama jõudmist mingi bussiliiniga vmt? 'Ilmselt täiega loll küsimus, aga ärge pahaks pange.
Jah, regulaarliin versus tšarterlend ehk siis ka kõik lennuliinid.
Tšarteri puhul eeldatakse, et reisikorraldaja sebib vastutuse ja hüvitistega, mitte et järjekordse Smartlinxi hilinemise pärast panka kaebama lähed.
improved, peaks olema ka see, et kui esimene etapp reisist on bussiga Kuressaarest Tallinna ja praamid tuule pärast ei sõida, siis katab ka selle?
SEB pangaklindile pakutav PZU kindlustus jäi mul sõlmimata punkti:
5.3.1. Haigestumise või õnnetusjuhtumi korral ei kuulu ravikulude hulka
g) kulutused putuka või puugi hammustusest või nõelamisest
põhjustatud nakkushaiguse või selle tüsistuse raviks;
Helistasin ka antud firma kindlustuse konsultandile, kui asi jäi siiski segaseks, samas esmaabi ju korvatakse, kuid putukahammustuse korral jäi see küsitavaks. Ei teatud isegi, mis on Zika viirus. Odav ei pruugi iga kord olla parim kahjuks. Kui enne sõlmimise hetke ei suudeta juba adekvaatset infot anda :( Jätkasin oma olemasolevat korduvreisikindlustust ERGO-ga.
Swed kuldkaardi soovitan. Reisikaaslasele oli kõik kinni makstud: meditsiinile läinud kulud, rahvusvahelised kõned seoses sellega, lennuki klassi upgrade. Minul oli kohvri vigastus samamoodi kompenseeritud. Pärast uurisime, ERGOs näiteks rolleriga sõit ja kukkumine on sportlik tegevus ja ei kompenseerita.
"Orhidee
ERGOs näiteks rolleriga sõit ja kukkumine on sportlik tegevus ja ei kompenseerita."
See jutt ei vasta tõele.
Kui on olemas rolleriga sõitmiseks juhiload (s.h. rahvusvaheline), rolleri dokumendid on korras ning liigud tavapärastel sõiduteedel, siis õnnetusjuhtumi puhul ERGO hüvitab sinule tekkinud kahju.
S.T. kui on kõik paberid korras, oled kaine, kannad turvavarustust (kiivrit) ning ei tee rolleriga mingil maastikul krossisõitu vms. siis on kõik OK.
Info üle kontrollitud ERGO reisikindlustuse osakonna kaudu.